గండెర్‌బల్
జమ్మూ మరియు కాశ్మీర్ రాష్ట్రం లోని 22 జిల్లాలలో గండెర్‌బల్ జిల్లా (Nastaliq|گاندربل ضلع) ఒకటి. ఈ ప్రాంతం ఒకప్పుడు శ్రీనగర్ జిల్లాలోని 2 తెహసిల్స్‌గా ఉండేవి.
గండెర్‌బల్ ప్రాంతం కూడా మిగిలిన కాశ్మీర్ లోయ లోని ప్రాంతాల మాదిరిగా పలు తిరుగుబాట్లను చూసింది. ప్రస్తుతం ఈ జిల్లాలో నారనాగ్ ఆలయం కాక పురాతనమైన నిర్మాణాలు కాని పురాతత్వ ప్రదేశాలుగాని లేవు. సుల్తాన్ సికిందర్ కాలంలో ఈ ప్రాంతం లోని పురాతన స్మారకచిహ్నాలు అనేకం విధ్వశం చేయబడ్డాయి. ఒకప్పుడు బ్రహ్మాండమైన కళాత్మక నిర్మాణాలిప్పుడు 
శిథిలాలుగా మిగిలాయి.
ఖీర్ భవాని ఆలయం తుల్‌ముల్లా గ్రామం ద్వారా ప్రవహిస్తున్న పవిత్రమైన సెలఏరు పక్కన ఉంది. ఈ ఆలయం జిల్లా కేంద్రమైన గండర్‌బల్ పట్టాణానికి 5 కి.మి దూరంలో ఉంది. కాశ్మీరులోని ఇతర పురాతన ఆలయాలు విధ్వశానికి గురైనప్పటికీ ఇప్పటికీ ఈ ఆలయం తన సహజ పురాతన రూపం చెదరకుండా ఉంది. ఈ ఆలయం కాశ్మీరులోని పురాతన ఆలయాలలో ఒకటిగా గుర్తింపు పొందింది. ఈ ఆలయంలోని ప్రధాన దైవం ఖీర్ భవాని (భవాని మాత). ఖీర్ భవాని అమ్మవారిని దర్శించడానికి దేశం అంతటి నుండి యాత్రీకులు వస్తుంటారు. ఈ ఆలయంలో ప్రతి సంవత్సరం మే మాసంలో ఒక వారం రోజులు నిర్వహించబడే ఉత్సవానికి వేలాది భక్తులు వస్తుంటారు. 
దేశంలో ముఖ్యమైన కళాత్మక ప్రదేశాలలో నరనాగ్ ఆలయం ఒకటి. నరనాగ్ అనేది ఆలయాల సమూహం. ఇది హర్‌ముఖ్ పర్వతంలో శ్రీనర్కు 50కి.మి దూరంలో ఉంది. 8వ శతాబ్దంలో లలితాదిత్య ముక్తాదిత్య ఈ ఆలయసముదాయ నిర్మాణం చేసాడని చరిత్రకారుల అంచనా. తరువాత ఈ ప్రదేశనికి విచ్చేసిన రాజా అవంతివర్మా భూత్షర్ వద్ద ఒక స్నానఘట్టం నిర్మించాడని భావిస్తున్నారు. ప్రస్తుత కాలంలో కూడా ఈ ఆలయ శిల్పకళావైభవం చూపరులను ఆశ్చర్యచకితులను చేస్తుంది. మనోహరమైన ఆలయ కళావైభవం 8వ శతాబ్ధపు శిల్పకళా నైపుణ్యం ప్రపంచానికి తెలియజేస్తుంది. ఈ ఆలయప్రదేశంలో అదనంగా ఆక్రమణలు జరుగకుండా సమీపకాలంలో ప్రభుత్వం కట్టిదిట్టం చేసింది. ఆర్యసంప్రదాయంలో నిర్మించిన ఈ ఆలయం కాశ్మీరు లోయలో ఆర్యుల ఉనికికి నిదర్శనంగా నిలిచింది.
గండర్‌బెల్ జిల్లా కేంద్రం సముద్రమట్టానికి 1950 మీ ఎత్తులో శ్రీనగర్కు 21 కి.మీ దూరంలో ఉంది. 
గండర్‌బెల్ జిల్లా సింధునది తీరం వరకు విస్తరించి ఉంది. సింధు నది ఈ జిల్లాకు ఇది సరిహద్దుగా ఉంది. జమ్మూ మరియు కాశ్మీర్ జిల్లాలో 3 విద్యుదుత్పత్తి కేద్రాలు కలిగిన ఏకైక నదిగా సింధు నదికి ప్రత్యేకత ఉంది. ఈ నది 80% వ్యవసాయభూములకు సాగునీటిని అందిస్తుంది. వ్యవసాయానికి నీరు పుష్కలంగా లభిస్తున్న కారణంగా జిల్లాలో తోటల పెంపకానికి ప్రోత్సాహం లభిస్తుంది.
ఈ నదీ తీరంలో లభిస్తున్న ఇసుక అత్యంత విలువైనదిగా భావించబడుతుంది. 
జిల్లా 3 తెహ్సిల్స్‌గా విభజించబడింది:
అలాగే ఈ జిల్లా 4 బ్లాకులుగా (గండర్‌బెల్, ఒకూరా, లార్ మరియు కంగన్ విభజించబడి ఉంది. ఒక్కో బ్లాకులో పలు పంచాయితీలు ఉన్నాయి. గండర్‌బల్ జిల్లాలో 2 అసెంబ్లీ నియోజక వర్గాలు (కంగన్ మరియు గండర్‌బల్) ఉన్నాయి.
గండర్‌బల్ జిల్లాలో అసలైన కాశ్మీర్ వాతావరణం ఉంటుంది. జూలై మాసపు వేడిమికి సింధు నల్లాహ్ మీదిగా వీచే చల్లని సమీరం సేద తీరుస్తూ ఉంటుంది. అక్షాంశపరంగా కాశ్మీర్ లోయ ఆసియాలోని పెషావర్, బాగ్ధాద్ మరియు డమాస్కస్: మొరాకో లోని ఫెజ్: అమెరికాలోని సౌత్ కరోలినా ప్రాంతాలతో సమానంగా ఉన్నప్పటికీ కాశ్మీర్ వాతావరణం మాత్రం వీటీకి విభన్నంగా ఉంటుంది. " అని వాల్టర్ లారెంస్ తన పుస్తకం " ది వెల్లీ ఆఫ్ కాశ్మీర్ " లో పేర్కొన్నాడు. కాశ్మీర్ వాతావరణాన్ని ప్రజలు స్విడ్జర్లాండ్ వాతావరణంతో పోలుస్తుంటారు. ప్రతి 100 అడుగుల ఎత్తు ఒక సరికొత్త వాతావరణం మరియు వృక్షజాలం కలిగి ఉంటుంది.
గండర్‌బల్ జిల్లా సింధునల్లా మాత్రమే కాక అద్భుతమైన ప్రకృతి సౌందర్యానికి ఇది నిలయం. పర్యాటకరంగం అభివృద్ధికి అత్యంత అవకాశం ఉన్న ప్రదేశమిది. ప్రకృతి ఈ ప్రాంతానికి అసమానమైన సౌందర్యం ఇచ్చింది. రాష్ట్రంలోని సరసులలో అనేకం గండర్‌బల్‌లో ఉన్నందున దీనిని " సరోవరనగరం " అని కూడా అనవచ్చు. ఇక్కడ ఉద్రిక్త వాతావరణం లేని సమయంలో 
ఇక్కడకు వచ్చే విదేశీ పర్యాటకులకు ఈ సరోవరాలు ప్రత్యేక ఆకర్షణగా ఉండేవి. 1990లో భారతీయ సైన్యం ఈ ప్రాంతాలను వ్యూహాత్మకంగా ఆక్రమించుకున్నాయి. తరువాత ఈ ప్రాంతం ప్రకృతికి భంగపరిచే కాంక్రీటు భవనాలవంటి నిర్మాణాలను ఆపివేయాలని సూచించింది. 
ప్రపంచ ప్రసిద్ధమైన ఈ హిల్ స్టేషను సోనా మార్గ్ శ్రీనగర్ కు 80 కి.మీ దూరంలో నల్లాః సింధు తీరంలోఉంది. ఇది దేశంలోని ఉత్తమ ఆరోగ్యకేంద్రాలలో ఒకటిగా గుర్తింపు పొందింది. ఇక్కడి సహజ సౌందర్యదృశ్యాలు బాలీవుడ్ చిత్రాలలో చోటు చేసుకున్నాయి. ఒకప్పుడు ఇది ప్రముఖ పర్యాటక కేంద్రంగా గుర్తింపు పొందింది. ఇక్కడ ఉన్న నల్లాహ్ సింధు మీద " ఇంటర్నేషనల్ చాంపియన్‌షిప్ ఆఫ్ రాఫ్టింగ్ " క్రీడలు నిర్వహించబడుతుంది. ఆల్ఫైన్ మైదానాలు, మంచుదుప్పటి కప్పుకున్న పర్వతశిఖరాలు మరియు ఆరోగ్యవంతమైన పరిసరాలతో ఈ ప్రాంతం అత్యంత సుందరంగా ఉంటుంది. నిరంతరాయంగా ప్రవహిస్తున్న సింధునదీ జలాలు సోనామార్గ్ భూభాగాన్ని సహజ సౌందర్యాన్ని ద్విగుణీయం చేస్తూ ఉంది. ఇక్కడ కొత్తగా నిర్మించబడిన పలు హోటళ్ళు పర్యాటకులకు అత్యాధునిక సౌకర్యాలను అందిస్తుంది. సోనామార్గ్ నుండి విషంసర్, క్రిష్ణంసర్, గడ్సర్ మరియు గంగాబల్ వంటి ప్రదేశాలకు పర్వతారోహణ కార్యక్రమాలు నిర్వహిస్తూ ఉంటారు.
గండర్‌బల్ జిల్లాకు మానసబల్ సరోవరం ప్రధాన పర్యాటక ఆకర్షణగా ఉంది. ఇది జిల్లాకేంద్రం గండర్‌బల్ పట్టణానికి నైరుతీ దిశలో 12కి.మీ దూరంలో ఉంది. 5 కి.మి పొడవు, 1 కి.మి వెడల్పు ఉన్న ఈ సరసు జెహ్లం లోయలో శ్రీనగర్కు ఉత్తరదిశలో ఉంది. ఈ సరోవరానికి మానసరోవర్ సరోవరం నుండి మానసబల్ అనే పేరు వచ్చిందని విశ్వసిస్తున్నారు.
. శ్రీనగర్ నుండి 30కి.మీ రోడ్డుమార్గంలో షాదీపూర్, నాసిం మీదుగా ప్రయాణించి ఈ సరోవరం చేరుకోవచ్చు. కాశ్మీర్‌లో అతి పెద్ద సరసు అయిన వూలర్ సరసు నుండి సఫాపూర్ మీదుగా ప్రయాణించి ఈ సరోవరం చేరుకోవచ్చు.
భారతీయ ఆక్రమణలో ఉన్న కాశ్మీర్ గండర్‌బల్‌లో హర్‌ముఖ్ (మౌంటు హర్‌ముఖ్ మరియు హర్‌ముఖ్ పర్వతం) ముందుకు చొచ్చుకు వచ్చున శిఖరం కలిగిన ఒక పర్వతం. of , హిమాలయ పర్వతావళిలో హర్‌ముఖ్ ఒక భాగం. ఈ పర్వతం దక్షిణభూభాగంలో నల్లాహ్ సింధు ఉత్తర భూభాగంలో నీలం నది ఉన్నాయి. ఇది గండర్‌బల్ సరసు నుండి ఆరంభం ఔతుంది. నుండి కాశ్మీర్ లోయ నుండి కనిపిస్తుండే ఈ పర్వతం చేరడం చాలా ప్రమాదకరమైంది. ఈ పర్వతాన్ని ఇక్కడి నుండి అధిరోహించడం అసాధ్యం. దీనిని సాధారణంగా బండిపోరా నుండి అధిరోహిస్తుంటారు. 1856లో ఈ పర్వతశిఖరాన్ని మొదటిసారిగా అధిరోహించిన థోమస్ జార్జ్ (గ్రేట్ ట్రిగ్నోమెట్రిక్ సర్వేకి చెందిన పర్వతారోహకుడు) కరకోరం సర్వే నిర్వహించి ఈ సిఖరం స్కెచ్ రచించాడు.
గంగాబల్ సరసు (ఉర్దు: ﮔﻨﮕﺒﻞ ﺟﮭﻴﻞ) ను గండర్‌బల్ సరసు అని కూడా పిలుస్తుంటారు. ఈ సరసు హముఖ్ (కాశ్మీర్ లోయ నుండి కనిపించే ఎత్తైన పర్వతశిఖరం ఇది) పర్వతం పాదభాగంలో ఉంది. ఇది శ్రీనగర్కు ఉత్తరంలో ఉంది. ఇది ఎత్తైన ప్రదేశంలో ఉండే సరసు (ఒలిగోట్రోఫిక్ లేక్). 
ఇది పలు విధాలైన చేపలకు పుట్టిల్లు. వాటిలో బ్రౌన్ ట్రాట్ చేప ఒకటి. 
 ప్రస్తుతం ఈ సరసులో ట్రాట్ చేపలు అధికంగా ఉన్నాయి.
శ్రీనగర్ నుండి గండర్‌బల్ మరియు నరనాగ్ మార్గంలో 45 కి.మీ ప్రయాణించి 15 కి.మీ కొండ మార్గంలో నడచి ఈ సరసుకు చేరుకోవచ్చు.